Jamajka kolombo

La Jamajka kolombo aŭ Kariba kolombo (Leptotila jamaicensis) estas granda specio de birdo de la familio de Kolombedoj kiu inkludas turtojn kaj kolombojn. Ĝi troviĝas en la Kajmanaj Insuloj, Kolombio (insulo San Andrés), Honduro (Islas de la Bahía), Jamajko, kaj Meksiko (Jukatano). Ĝi estis enmetita en Nova Providenco de Bahamoj. Ties naturaj habitatoj estas tropikaj kaj subtropikaj sekaj arbaroj, tropikaj kaj subtropikaj humidaj foliarbaroj, kaj tre degraditaj iamaj arbaroj.

 Priskribo 
eta|maldekstre|220ra|
Temas pri kolombo kun tre brunaj supraj partoj, pli malhelaj en flugilpintoj kaj vosto kaj iome da irizeco sur ŝultroj, kaj tre helaj blankaj subaj partoj, vizaĝo kaj frunto kun nur iom da helbruna nuanco en flankoj kaj brusto. La beko estas nigreca kaj la kruroj ruĝaj.

 Taksonomio 
En la 18-a jarcento la Jamajka kolombo estis priskribita laŭ la nomo "white-bellied dove" (Blankaventra kolombo) fare de kelkaj natursciencistoj kiel John Ray en 1713, Hans Sloane en 1725 kaj Patrick Browne en 1756. En 1760 la franca zoologo Mathurin Jacques Brisson inkludis priskribon de la Jamajka kolombo en sia sesvoluma Ornithologie. Li uzis la franclingvan nomonLe pigeon de la Jamaïque (Jamajka kolombo) kaj la samsignifa latinlingva Columba jamaicensis. Kvankam Brisson stampis latinlingvajn nomojn por la specio, tiuj ne kongruis kun la dunoma sistemo kaj ne estis agnoskitaj de la International Commission on Zoological Nomenclature.  Kiam en 1766 la sveda natursciencisto Carl Linnaeus ĝisdatigis sian Systema Naturae por ties 12a eldono, li inkludis la Jamajkan kolombon kaj metis ĝin kun la aliaj kolomboj en la genro Columba. Linnaeus inkludis mallongan priskribon, uzis la latinlingvan nomon de Brisson nome Columba jamaicensis kiel dunomo kaj citis la pli fruajn aŭtorojn. La specio estas nuntempe metita en la genro Leptotila kiu estis enkondukita de la angla natursciencisto William John Swainson en 1837 kun la Jamajka kolombo kiel la tipa specio. Molekula genetika studo montris, ke la Jamajka kolombo estas plej proksime rilata al la Blankpinta kolombo.

Kvar subspecioj estas agnoskitaj, nome la jenaj:
 L. j. collaris (Cory, 1886) – Kajmanaj Insuloj
 L. j. gaumeri (Lawrence, 1885) – norda Jukatano, Isla Mujeres, Insulo Holbox kaj Kozumelo (Meksiko), Ambergris Caye (Belizo) insuloj ĉe Honduro
 L. j. jamaicensis (Linnaeus, 1766) – Jamajko
 L. j. neoxena (Cory, 1887) – San Andrés (ĉe orienta Nikaragvo)

 Notoj 

Kategorio:Kolombedoj
Kategorio:Neotropisa faŭno
Kategorio:Birdoj de Meksiko
Kategorio:Birdoj de Centra Ameriko
Kategorio:Faŭno de Karibio
Kategorio:Birdoj de Kolombio
Kategorio:Birdoj de Jamajko